《平陵公子歌》
清代·方贞观

家世平陵东曲住，生长轻肥耻纨裤。夷门曾访鼓刀人，赵州一纨平原墓。

杀身不惜为知己，乡闾但道酒人耳。北上边城望大荒，南寻禹穴西衡湘。

万里阴相天下士，眼中彼彼止如是。一笑归来更读书，十年折节为名儒。

当时心慕要离勇，今笑荆轲徒匹夫。

作者简介：（1679—1747）清安徽桐城人，字贞观，以字行，一字履安，号南堂。方世举从弟。诸生。乾隆初举鸿博，不就。少时以《南山集》案牵累，隶旗籍，后放归。刻意为诗，诗格清醇。有《南堂诗钞》。